Ежегодно в Колеж по туризъм - Варна през месец април се провежда Студентска научна сесия, където студентите от трите специалности демонстрират своите умения и достижения в научната област, в която се обучават.
На 14 април, 2020 г. за първи път Студентската научна сесия се проведе в необичаен формат, чрез видеосреща онлайн. В събитието се включиха 11 студенти от първи и втори курс със седем доклада. Темите бяха внимателно подбрани от участниците и във връзка с изучаваните от тях дисциплини. Някои от докладите бяха изготвени на английски език, което представлява допълнителна трудност за представянето им.
Студентите презентираха докладите си пред комисия в състав:
Членове: Доц. д-р Генка Рафаилова
Ст.преподавател, д-р Светла Недева
Всички участници се представиха много добре, аргументирано и ангажирано изложиха проектите си. Класирането е както следва:
Първо място: Иво Гебшеменов и Кристияна Кирилова, спец. „Мениджмънт на туризма“, II курс, с доклад на тема „Проектът за изграждане на туристически комплекс „Светът на траките“ – гр. Казанлък“– възможност за създаване на завършен туристически продукт“ с научен ръководител ас. Златка Тодорова;
Второ място: Жанет Светославова и Виктория Николова, спец. „Мениджмънт на туризма“, I курс, с доклад на тема „Етика и култура на общуване“, представен на английски език с научни ръководители доц. д-р Гинка Димитрова и старши преподавател д-р Светла Недева;
1. Димитър Димитров и Елия Нанева, спец. „Мениджмънт на хотели и ресторанти“, II курс, с доклад на тема „ Маркетингова стратегия за «Вино-бар STANWINE“ с научен ръководител доц. д-р Генка Рафаилова;
2. Димитър Димитров, спец. „Мениджмънт на хотели и ресторанти“, II курс, с доклад на тема „Иновации, дигитализация и технологии в хотелиерството“ с научен ръководител доц. д-р Снежина Кадиева.
Всички студенти, взели участие в Студентската научна сесия, получиха дипломи, а класиралите се на първите три места и парични награди.
По регламент студентите, класирали се на първо място, участват в Студентската научна конференция в ИУ – Варна и докладът им се отпечатва в Сборника с доклади от Студентска научна конференция. През учебната 2019/2020 г. тази чест се падна на Иво Гебшеменов и Кристияна Кирилова. Двамата представиха достойно колежа на Студентската научна конференция, състояла се на 28 април, 2020 г., също в онлайн формат.
Благодарим на всички студенти, които участваха в Студентската научна сесия, за проявения интерес, старание и креативност при изготвяне на своите доклади! Желаем на всички здраве и много успехи в бъдещата им изследователска работа! Бъдете все така иновативни и активни!
01:44 | 14.07.2020